***II Profesionālās tālākizglītības programmas - 2.kvalifikācijas līmenis***

**Apdares darbu strādnieks**

***Profesionālās darbības pamatuzdevumi***

Apdares darbu strādnieks veic:

* dažāda veida vienkāršu apmetumu;
* sienu un grīdu flīzēšanu, tapešu līmēšanu;
* virsmu krāsošanu, tai skaitā dekoratīvo;
* grīdas klājumu uz dažādām virsmām - gan jaunbūvē, gan remonta darbos;
* koka apdares darbus.

***Darba apstākļi***

Apdares darbu strādnieks strādā gan celtniecības objektu iekštelpās, gan ārpus tām. Darbā mēdz būt caurvējš, paaugstināta putekļu koncentrācija gaisā, ķīmiski izgarojumi. Darbs ar sārmainiem, skābi saturošiem materiāliem.

***Darba iespējas***

Apdares darbu strādnieks strādā uzņēmumos, kas nodarbojas ar būvdarbu izpildi. Ir iespēja strādāt privātuzņēmumos vai kā pašnodarbinātai personai.

***Profesionāli svarīgas īpašības un prasmes:***

* precizitāte, roku veiklība;
* izpildīgums;
* uzmanīgums, kārtīgums;
* prasme patstāvīgi izplānot veicamā darba operācijas;
* prasme izvēlēties piemērotus materiālus un instrumentus.

Apdares darbu strādniekam, kurš strādā kā pašnodarbinātais, būtiskas ir labas komunikāciju prasmes saskarsmei ar klientiem.